Facebook se Mark het in die strik getrap - en jy?
JY LEES NOU Facebook se Mark het in die strik getrap - en jy?
Vreemde dinge het die naweek op Twitter gebeur: Jack Black het sy dood aangekondig en Katy Perry het ’n liefdevolle twiet aan haar vyand Taylor Swift gestuur. Kuberkrakers het gisteraand ook die bekende Facebook-stigter Mark Zuckerberg se profiele op Twitter en Pinterest ge-hack. Nou het die hele wêreld Mark Zuckerberg se wagwoord ... En dis duidelik dat niémand veilig is nie!
Ouch. Mark Zuckerberg's social media accounts have been hacked pic.twitter.com/KvVmXOIg5s — Ben Hall (@Ben_Hall) June 5, 2016
Die kuberkrakers se twiet dui daarop dat Mark se wagwoord ontdek is toe LinkedIn-verbruikers se wagwoorde in 2012 gelek het. Dus het selfs hierdie internet-foendi nie die basiese sekuriteitsmaatreël gevolg nie: moet nooit dieselfde wagwoord op verskeie platforms en vir al jou profiele gebruik nie!
Sy LinkedIn-wagwoord, "dadada", is ook sy wagwoord vir Twitter en Pinterest. Plus dit is al vier jaar ná die LinkedIn-skandaal, maar Mark het steeds nie sy wagwoorde verander nie.
By die Twitter-profiele van ander bekendes soos Katy Perry, Bon Iver, Keith Richards, Jack Black en selfs die oorlede Ryan Dunn is ook oor die naweek en gister ingebreek.
Gaan gou na hierdie webtuiste en tik jou e-posadres in. Have I Been Pwned sal dadelik vir jou sê of jou e-posadres al ooit in die moeilikheid was as gevolg van wagwoorde wat van webtuistes af gelek het.
Hier is maklike wenke vir jou om veiliger op jou selfoon en op die internet te wees!
Is jý veilig?
BRONNE: abc news, Digital Trends, Via se Sieners, The Guardian, The New York Times